CELEX: C2004/251/44
Language: et
Date: 2004-10-09 00:00:00
Title: Kohtuasi T-282/04: Itaalia Vabariik 9. juuli 2004 hagi Euroopa Ühenduste Komisjoni vastu

9.10.2004   
            
            
               ET
            
            
               Euroopa Liidu Teataja
            
            
               C 251/24
            
         Itaalia Vabariik 9. juuli 2004 hagi Euroopa Ühenduste Komisjoni vastu
   (Kohtuasi T-282/04)
   (2004/C 251/44)
   Kohtumenetluse keel: itaalia
   Itaalia Vabariik esitas 9. juuli 2004 Euroopa Ühenduste Esimese Astme Kohtusse hagi Euroopa Ühenduste Komisjon vastu. Hageja esindaja on avvocato dello Stato Gianni De Bellis, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni 24. aprilli 2004. aasta otsus C(2004) 1706, mis välistab ühenduse rahastamisest teatavad liikmesriikide Euroopa Põllumajanduse Arendus- ja Tagatisfondi tagatiste jaotise alusel tehtud kulutused, osaliselt selles osas, mis:
            
         
               —
            
            
               teeb täpse paranduse summas 19 058 682 eurot Toscana maakonna maaelu arengukava maaelu arengumeetmes B 'Noorte talupidajate elama asumine';
            
         
               —
            
            
               teeb 2 % kindlaksmääratud paranduse summas 2 758 501 eurot seoses vaestele toiduabi andmisega.
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hagejat puudutavad vaidlustatud otsusega ühenduse finantseerimisest välja jäetud kulutused 7. septembri 2000. aasta otsusega C(2000) 2510 heaks kiidetud Toscana maakonna maaelu arengut puudutava dokumendiga kehtestatud meede 'Noorte talupidajate elama asumine' ja 2 % kindlaksmääratud parandus vaestele antavale toiduabile, mis komisjoni sõnul ei taga piisavate tagatistega järelevalvesüsteemi.
   Oma nõuete toetuseks väidab hageja järgmist:
   
               —
            
            
               'Noorte talupidajate elama asumise' meetmega seoses on rikutud määruse (EMÜ) nr 729/70 (1) artikleid 2 ja 3, määruse (EÜ) nr 1750/99 (2) artikleid 35 ja 37 ja määruse (EÜ, EURATOM) nr 2988/95 (3) artikli 2 lõiget 1 ning rahastamiskorrigeerimise põhimõtteid.
            
         
               —
            
            
               Vaestele toiduabi andmise osas on rikutud eespool viidatud määruse (EÜ) nr 729/70 artiklit 2 ja 3.
            
         
      (1)  Nõukogu 21. aprilli 1970. aasta määrus (EMÜ) nr 729/70 ühise põllumajanduspoliitika rahastamise kohta (EÜT L 94, 28.4.1970, lk 13).
   
      (2)  Komisjoni 23. juuli 1999. aasta määrus (EÜ) nr 1750/1999, millega kehtestatakse üksikasjalikud eeskirjad nõukogu määruse (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks) kohaldamiseks (EÜT L 214, 13.8.1999, lk 31).
   
      (3)  Nõukogu 18. detsembri 1995. aasta määrus (EÜ, EURATOM) nr 2988/95 Euroopa ühenduste finantshuvide kaitse kohta (EÜT L 312, 23.12.1995, lk 1).